Foto: Reuters Hillari Klinton turmush o‘rtog‘i, AQShning 42-prezidenti Bill Klinton bilan respublikachi Donald Trampning yangi lavozimga kirishish marosimi, 45-prezident inaguratsiyasiga tashrif buyuradi. Bu haqida CNN telekanalida ma’lum qilindi. Amerika ommaviy axborot vositalari ma’lumotlariga ko‘ra, Donald Trampning inaguratsiyasida AQShning hayot bo‘lgan barcha prezidentlari qatnashadi. Faqat to‘ng‘ich Jorj Bushgina bundan mustasno: mamlakatning 92 yoshli 41-prezidenti sog‘lig‘idagi muammolar sabab bu marosimga kela olmaydi. Uning o‘g‘li, AQShning 43-prezidenti kenja Jorj Bush va sobiq birinchi xonim Lora Bush jurnalistlarga Trampning inaguratsiyasiga kelishi haqida ma’lum qilishgan. Mamlakatning 39-prezidenti Jimmi Karter ham marosimda ishtirok etishini tasdiqlagan. AQShning yangi saylangan prezidentining inaguratsiyasi 20 yanvar kuni bo‘lib o‘tishi kutilmoqda.